《曹娥庙一首》
宋代·王阮

英哉神女此江干，德与余姚舜一般。
碧草凄凄埋玉冷，清风凛凛矗天寒。
求生古患为仁害，处死今知得所难。
我自裴徊不忍去，非干潮小故盘桓。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。